armvectores/hy_wikipedia_2023 huggingface dataset:
Լանդսհուտ

Անվան այլ կիրառումների համար տե՛ս՝ Լանդսհուտ (այլ կիրառումներ)Լանդսհուտ  (գերմ.՝ Landshut), քաղաք Գերմանիայում։ Գտնվում է Բավարիայում՝ Իզար (գերմ.՝ Isar) գետի ափին։ Ստորին Բավարիա շրջանի վարչական կենտրոնն է։


== Պատմություն ==
Լանդսհուտ քաղաքն ու Տրաուզնից ամրոցը կառուցվել են 1204 թվականին հերցոգ Լյուդվիգ 1-ին Բավարիացու կողմից։ Արդեն 1231 թվականին քաղաքը դառնում է Վիտելսբախների դինաստիայի բնակավայր և 1255 թվականին, երբ բավարական հերցոգությունը բաժանվեց 2 մասի, Լանդհուտը դարձավ Ներքին Բավարիայի մայրաքաղաք։ Հերցոգ Հենրիխ 6-րդը դարձավ հայտնի 3 հերցոգներից առաջինը, ովքեր ղեկավարել են Բավարիա-Լանդսհուտը մինչև 15-րդ դարը։
Հերցոգ Ջորջի և լեհ արքայադուստր Յադվիգ Յագելոնկայի (լեհ.՝ Jadwiga Jagiellonka, գերմ.՝ Hedwig Jagiellonica, սեպտեմբերի 21, 1457, Կրակով- փետրվարի 18, 1502, Բուրգհաուզեն) ամուսնությունը 1475 թվականին նշվել է Լանդսհուտում։
Լյուդվիգ 10-րդը 1537-1543 թվականներին, գալով Իտալիա, իր համար կառուցում է նստավայր։ Վիլհել 5-րդը, երբ նա թագադիր արքայազն էր և ապրում էր Լանդսհուտում 10 տարի մինչև 1579 թվականը, հանձնարարում է Վերածննդի ժամանակաշրջանի ոճով ամրոց կառուցել։


== Հայտնի մարդիկ ==
Տոբիաս Աբստրայտեր (գերմ.՝ Tobias Abstreiter, ծնվել է հուլիսի 6-ին, 1970, Լանդսհուտ) - հոկեյիստ, հոկեյի մարզիչ
Վիլհելմ 5-րդ (գերմ.՝ Wilhelm V der Fromme, սեպտեմբերի 29, 1548, Լանդսհուտ — փետրվարի 7, 1626) - Բավարիայի հերցոգ
Վիլի Գայգեր (գերմ.՝ Willi Geiger, օգոստոսի 27, 1878, Լանդսհուտ — փետրվարի 11, 1971, Մյունխեն) - նկարիչ, գծագրող
Անետ Դիտրետ (գերմ.՝ Annette Dytrt, սեպտեմբերի 7, 1983, Լանդսհուտ) - գեղասահորդ
Հենրիխ 14-րդ (գերմ.՝ Heinrich XIV, սեպտեմբերի 29, 1305 - սեպտեմբերի 1, 1339) - 1310 թվականից Ներքին Բավարիայի հերցոգ
Սեբաստիան Կիլերման (գերմ.՝ Sebastian Killerman, 1870—1956) - հոգևորական
Սեբաստիան Մայեր (գերմ.՝ Sebastian Maier, սեպտեմբերի 18, 1993, Լանդսհուտ) - ֆուտբոլիստ (կիսաեզրափակիչ)
Մայնհարդ 3-րդ (գերմ.՝ Meinhard III), փետրվարի 9, 1344, Լանդսհուտ - հունվարի 13, 1363, Մերան, Տիրոլ) - Տիրոլի կոմս, 1361 թվականից Վերին Բավարիայի հերցոգ Վիլտեսբախնեի դինաստիայից
Ֆրանց Թեոդոր Մաքս Սլեվոխթ (գերմ.՝ Franz Theodor Max Slevogt, հոկտեմբերի 8, Լանդսհուտ - սեպտեմբերի 20, 1932, Լայնսվայլեր ) նկարիչ, իմպրեսիոնիստ
Բենեդիկտ Ռեյտ (1454—1536 (1534)) - ճարտարապետ
Լյուդվիգ Ֆոյերբախ (գերմ.՝ Ludwig Andreas von Feuerbach, հուլիսի 28, 1804 – սեպտեմբերի 13, 1872) - փիլիսոփա և մարդաբան
Ֆրիդրիխ Հենրիխ Ֆոն Ֆյուերբախ (գերմ.՝ Friedrich Heinrich von Feuerbach, սեպտեմբերի 29, 1806, Լանդսհուտ - հունվարի 24 1880, Նյուրնբերգ) - գրող
Ռոման Հերցոգ (գերմ.՝ Roman Herzog, ապրիլի 5, 1934, Լանդսհուտ, Բավարիա)- քաղաքագետ
Հերման Շլոգլ (գերմ.՝ Hermann Alexander Schlögl, 1932, Լանդսհուտ) — դերասան և եգիպտագետ
Վոլֆգանգ Շարք (գերմ.՝ Wolfgang Stark, նոյեմբերի 20, 1969) — ֆուտբոլային մրցավար


== Քույր քաղաքներ ==
Էլգին,  Շոտլանդիա, 1956
Կոմպեն,  Ֆրանսիա, 1962
Ռիդ իմ Ինե,  Ավստրիա, 1974
Սկիո,  Իտալիա, 1981
Սիբիու,  Ռումինիա, 2002


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք(գերմ.)
Պաշտոնական կայք Archived 2011-07-16 at the Wayback Machine.(ռուս.)
Ուիլ Ֆերրել

Ջոն Ուիլլիամ «Ուիլ» Ֆերրել (անգլ.՝ John William "Will" Ferrell, հուլիսի 16, 1967(1967-07-16)[…], Իրվայն, Օրինջ շրջան, Կալիֆոռնիա, ԱՄՆ), ամերիկացի կատակերգու, նմանակող, սցենարիստ և դերասան։
Նախնական ճանաչման է արժանացել 90-ականներին ցուցադրվող «Saturday Night Live» հումարային հեռուստաշոուով։ Հանդիսատեսին առավել հայտնի է «Հին դպրոցը», «Էլֆ», «Հեռուստահաղորդավար։ Ռոն Բուրգանդիի լեգենդը», «Կերպարը», «Կիսապրոֆեսիոնալը», «Խորթ եղբայրները», «Մյուսները» և այլ ֆիլմերով։
Ֆերրելլը մտնում է հոլիվուդյան առաջատար կոմիկ դերասանների կազմի մեջ, որը պայմանականորեն կոչվում է «Frat Pack» և որի անդամները 90-ականներից սկսած միասին նկարահանվել են առավել հաջողված կատակերգական ֆիլմերում։ Խմբի մյուս անդամներն են Բեն Սթիլլերը, Ջեք Բլեքը, Վինս Վոնը, Սթիվ Կարելը, Օուեն և Լյուք Վիլսոնները։


== Ֆիլմագրություն ==


== Հոնորարներ ==
Տալադեգյան գիշերներ. Ռիկի Բոբբի բալադը (2006)` $20 000 000
Կախարդվածը (2005)` $20 000 000
Աքացի և ճիչ (2005)` $20 000 000
Նորություններ հաղորդողը. Ռոն Բուրգունդիի լեգենդը (2004)` $6 900 000


== Ծանոթագրություններ ==


== Արտաքին հղումներ ==
IMDb էջը
Վալվերդե (Պավիայի գավառ)

Անվան այլ կիրառումների համար տե՛ս՝ Վալվերդե (այլ կիրառումներ)Վալվերդե (իտալերեն՝ Valverde), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 316 մարդ 2008 թվականի մարդահամարի տվյալների, բնակչության խտությունը կազմում է 21 մարդ/կմ²։ Զբաղեցնում է՝ 15 կմ² տարածք։ Հեռախոսի կոդ՝ 00382։ Փոստային ինդեքս՝ 27050։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0383 589163
Պաշտոնական կայք՝ http://www.comunevalverde.it/portal/ Archived 2009-10-28 at the Wayback Machine.


== Արտաքին հղումներ ==
Բնակավայրի պաշտոնական կայք Archived 2009-10-28 at the Wayback Machine.
Վիճակագրության ազգային ինստիտուտ


== Ծանոթագրություններ ==
Կանադան Նոր ալիք երգի մրցույթում

Կանադան Նոր Ալիք երգի մրցույթին մասնակցում է 2004 թվականից։ Առաջին անգամ Կանադան այս մրցույթում ներկայացրել է Դաննի Պաֆանը։


== Մասնակցություններ ==


== Արտաքին հղումներ ==
Մրցույթի պաշտոնական կայքը
Աստղաֆոտոմետր

Աստղաֆոտոմետր, չափող սարք, որը կիրառվում է երկնային մարմինների պայծառությունը որոշող լուսաչափման համար։ Գործիքը հայտնաբերել է գերմանացի աստղագետ Յոհան Կարլ Ֆրիդրիխ Ցյոլները։


== Կիրառություն ==
Դրանում համեմատվում է աստղերի արհեստական պայծառությունը դիտարկվող աստղի որոշակի արժեքի հետ։ Ֆոտոմետրի շրջման դեպքում պայծառությունը կարող է կրճատվել այն աստիճան, որը կհամապատասխանի չափվող աստղի պայծառությանը։ Ռոտացիաների քանակի հիման վրա որոշվում է աստղի տեսանելի չափը։
Ժամանակակից ֆոտոմետրերը՝ ի համեմատ տեսողական աստղաֆոտոմետրերի, ավելի ճշգրիտ են։
Խուխրինիխա

Խուխրինիխա (ռուս.՝ Хухрыниха), գյուղ Ռուսաստանի, Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պատ Ջենինգս

Պատ Ջենինգս (անգլ.՝ Patrick Anthony Jennings, հունիսի 12, 1945(1945-06-12) կամ հուլիսի 12, 1945(1945-07-12), Նյուրի, Դաուն շրջան, Հյուսիսային Իռլանդիա, Միացյալ Թագավորություն), հյուսիսիռլանդացի ֆուտբոլիստ, 1964-1986 թվականներին Հյուսիսային Իռլանդիայի հավաքականի դարպասապահ։


== Կենսագրություն ==
Հավաքականի կազմում անցկացրել է 119 խաղ, այդ ցուցանիշով առաջինն է երկրի պատմության մեջ։ Նա ռեկորդակիր է նաև աշխարհի առաջնության եզրափակիչ փուլերում, որպես ամենատարեց ներկայացված խաղացող։ Իր վերջին խաղը անցկացրել է 1986 թվականի աշխարհի առաջնությունում, Բրազիլիայի դեմ խաղում։ Նրա մյուս ռեկորդներից է այն, որ նա մասնակցել է 6 աշխարհի առաջնությունների, 1966-1986 թվականներին։ Մեծ Նվաճումների է հասել Լոնդոնի Տոտենհեմ և Արսենալ ակումբներում։


== Ձեռքբերումներ ==


=== Ակումբային ձեռքբերումներ ===
 Անգլիա Տոտենհեմ Հոտսպուր

Անգլիայի գավաթակիր 1967 թ.
Անգլիայի լիգայի գավաթակիր 1971 թ., 1973 թ.
ՈՒԵՖԱ-ի գավաթակիր 1972 թ. Անգլիա Արսենալ

Անգիայի գավաթակիր 1979 թ.


=== Անձնական ձեռքբերումներ ===
Տարվա խաղացող, ֆուտբոլային լրագրողների ասոցիացիայի վարկածով 1973 թ.
Տարվա Խաղացող ՊՖԱ-ի վարկածով 1976 թ.
Բրիտանական կայսրության անդամ
Անգլիական փառքի սրահի անդամ 2003 թ.
Բուեթի

Բուեթի (վրաց.՝ ბუეთი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Տղիբուլից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 122 մարդ։


== Ծանոթագրություններ ==
Սերգեյ Արխիպով

Սերգեյ Արխիպով (ռուս.՝ Сергей Георгиевич Архипов, հունվարի 12, 1897(1897-01-12), Միչուրինսկ, Տամբովի նահանգ, Ռուսական կայսրություն - մարտի 25, 1991(1991-03-25), Միչուրինսկ, Տամբովի մարզ, ՌԽՖՍՀ, ԽՍՀՄ),  խորհրդային նկարիչ, մանկավարժ, ՌՍՖՍՀ նկարիչների միության անդամ, Միչուրինսկի պատվավոր քաղաքացի։


== Կենսագրություն ==
Արխիպովը ծնվել և աշխատել է Տամբովի մարզի Միչուրինսկ (Կոզլով) քաղաքում։  Սովորել է Կոզլովի առևտրական ուսումնարանում (1907-1915), որտեղ նկարչության դասեր է ստացել նկարիչ-մանկավարժ Պ. Յա. Արկլինից, 1915-1916 թվականներին Մոսկվայի առևտրական ինստիտուտում։ Սակայն կրթությունը չի ավարտում, պրապորշչիկի կոչումով զորակոչվում է բանակ և մասնակցում առաջին համաշխարհային պատերազմին։ Վերադառնալով Կոզլով, սկսում է զբաղվել  Ալեքսանդր Գերասիմովի արվեստանոցում, ով ստեղծել և ղեկավարում էր «Կոզլովյան նկարիչների ստեղծագործական կոմունաներ» միության գործունեությունը։ Սակայն շուտով Արխիպովը նորից զորակոչվում է, այժմ արդեն Բանվորա-գյուղացիական Կարմիր բանակ, նրա կազմում մարտնչելով քաղաքացիական պատերազմի ռազմաճակատներում։ Զորացրվելուց հետո շարունակում է ուսումը, 1924 թվականին ավարտելով Մոսկվայի ժողովրդական տնտեսության ինստիտուտը։ Վերադառնալով Միչուրինսկ, դասավանդում է տեխնիկումներում և պտուղբանջարեղենային ինստիտուտում (այժմ Միչուրինսկի պետական ագրարային համալսարան)։ Հայրենական Մեծ պատերազմի մասնակից է։


== Ստեղծագործական գործունեություն ==
Արխիպովի վաղ շրջանի ստեղծագործություններում զգացվում է առաջին համաշխարհային և քաղաքացիական պատերազմների շունչը։ Այդ տարիների նկարիչների ստեղծագործությունների լեյտմոտիվը մահին հաղթելն էր։ Այդ ժամանակաշրջանին են վերաբերվում նրա կողմից ստեղծված «Ապոկալիպսիս» գրքի նկարազարդումները, որը իրենից ներկայացնում է «Իոհան Ասվածաբանի հայտնությունը» ստեղծագործության կրճատ տարբերակը։ Գիրքը նրա կողմից գրվել է 1919 թվականին, երբ նա գտնվում էր Կազանում։ Այստեղ «Ապոկալիպսիսը»,  որպես թանգարանային հավաքածու, ձեռք է բերում նահանգային թանգարանի գեղարվեստական բաժնի վարիչ Պյոտր Մաքսիմովիչ Դուլսկին։ Ներկայումս գիրքը պահպանվում է Թաթարստանի կերպարվեստի պետական թանգարանի ֆոնդերում։


== Գրականություն ==
Архипов Сергей Георгиевич // России Чернозёмный край. - Воронеж, 2000. - С. 766.
Воронова Т. И. Архипов Сергей Георгиевич // Тамбовская энциклопедия. - Тамбов, 2004. - С. 39.


== Ծանոթագրություններ ==
(8397) Չիակիտանակա

(8397) Չիակիտանակա (անգլ.՝ Chiakitanaka), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 8-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,586105 ա. մ., առավելագույնը մոտենում է 2,136 ա. մ. հեռավորության վրա և հեռանում 3,0363 ա. մ.։ Արեգակի շուրջ մեկ ամբողջական պտույտ է կատարում 1519,03 երկրային օրվա ընթացքում, իր ուղեծրով շարժվելով միջինում 0,236993 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8397) Չիակիտանակա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոնգոժի

Գոնգոժի  (պորտ.՝ Gongogi), համայնք Բրազիլիայում՝ Բաիա նահանգի կազմում։ Գտնվում է Հարավային Բանյա մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 11 668 մարդ` 2006 թվականի տվյալներով։ Գրավում է 198,305 կմ² տարածք։ Բնակչության խտությունը` 58,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 24.689.819,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.216,12 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,586 (տվյալները՝ ՄԱԿ-ի զարգացման ծրագրի)։
Հակկոյի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Հակկո գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 7 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Նիժնևեդենեևսկի

Նիժնևեդենեևսկի (ռուս.՝ Нижневеденеевский), գյուղ Ռուսաստանի Դաշնության Կրասնոդարի երկրամասի Բելորեչենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հասիդական հուդայականություն

Հասիդական հուդայականություն կամ Հասիդականություն (եբրայերեն՝ חסידות‎, հասիդութ, կամ աշքենազական արսանությամբ՝  հասիդուս, «բարեպաշտություն»), հրեական միստիցիզմի որպես հրեական հավատքի հիմնավոր մասի տարածման և միջազգայնացման միջոցով հոգևորականությանը նպաստող ուղղահավատ հուդայականության ճյուղ։ Լույս է տեսել 18-րդ դարի առաջին կեսում Արևելյան Եվրոպայում ռաբբի Իսրայել Շեմ Թովի շնորհիվ։
Կազանգյուլ

Կազանգյուլ (ադրբ.՝ Qazangül), լեռ է Գողթն գավառում, Մեսրոպավան գյուղից 5-6 կմ հյուսիս-արևելք։ Բուսապատ ու անտառապատ լեռ է և ծովի մակարդակից ունի 3829 մ բարձրություն։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Մալինովկա (գյուղ, Տոմսկի շրջան)

Անվան այլ կիրառումների համար տե՛ս՝ ՄալինովկաՄալինովկա (ռուս.՝ Малиновка), գյուղ Ռուսաստանի Տոմսկի մարզի Տոմսկի շրջանի կազմում։
Բնակչությունը 2012 թվականին գրանցված տվյալներով կազմում էր 2283 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալբերտ Մանասյան

Ալբերտ Վաղարշակի Մանասյան (հոկտեմբերի 10, 1937(1937-10-10), Մամզարա, Նինոծմինդայի մունիցիպալիտետ, Սամցխե-Ջավախեթի մարզ, Վրացական ԽՍՀ, ԽՍՀՄ - 2011), հայ անասնաբույժ։ Անասնաբուժական գիտությունների դոկտոր (1992), պրոֆեսոր (1994)։


== Կենսագրություն ==
Ալբերտ Մանասյանը ծնվել է 1937 թվականի հոկտեմբերի 10-ին Մամզարա (Վրաստանի Նինոծմինդայի շրջան) գյուղում։ 1965 թվականին ավարտել է Մոսկվայի Կ. Սկրյաբինի անվան անասնաբուժական ակադեմիան (1965)։ 1977 թվականից աշխատել է Հայկական պետական ագրարային համալսարանում։ 1994 թվականից եղել է  թերապիայի, կլինիկական  ախտորոշաբանության, դեղաբանության և թունաբանության (2004 թվականից՝ թերապիայի և վիրաբուժության) ամբիոնի վարիչ։
Աշխատանքները վերաբերում են տավարի մարսողական և շնչառական համակարգերի ախտաբանության (մատղաշի թոքաբորբի կանխարգելման և բուժման) խնդիրներին։
Առաջարկել է բուժման աերոզոլային եղանակ և սարք (ԽՍՀՄ Ժողովրդական տնտեսության նվաճումների ցուցահանդես, արծաթե մեդալ, 1989)։
Համահեղինակ է «Գյուղատնտեսական կենդանիների ներքին ոչ վարակիչ 33 հիվանդություններ» (2000) և «Անասնաբուժական կլինիկական ախտորոշաբանություն » (2002) բուհական դասագրքերի։ ՀՀ անասնաբուժության (կենդանաբուժության բժշկության) ԳԱ հիմնադիր-նախագահ (2004 թվականից)։
Մահացել է 2011 թվականին։


== Պարգևներ ==
ՀՊԱՀ ոսկե հուշամեդալ (2006):


== Երկեր ==
Գյուղատնտեսական կենդանիների շնչառական օրգանների ոչ վարակիչ հիվանդությունները, Երևան, 1987:
Գյուղատնտեսական կենդանիների կերային թունավորումները, Երևան, 1989:
Գյուղատնտեսական կենդանիների մատղաշի ոչ վարակիչ հիվանդությունները, Երևան, 1992:
Դեղատոմսերի տեղեկատու, Երևան, 2003:
Անասնաբուժական թունաբանություն։ Երևան։ Անկյունաքար։ 2013: ISBN 9789939546704


== Ծանոթագրություններ ==
Վազգեն Սարգսյանի հուշարձան (այլ կիրառումներ)

Վազգեն Սարգսյանի հուշարձան, կարող է վերաբերել՝

Վազգեն Սարգսյանի հուշարձան (Արարատ)
Վազգեն Սարգսյանի հուշարձան (Շուշի)


== Տես նաև ==
Վազգեն Սարգսյանի կիսանդրի (Երևան)
Վազգեն Սարգսյանի կիսանդրի (Վաղարշապատ)
Ազնիկ

Ազնիկ, գյուղ Արևմտյան Հայաստանում, Էրզրումի վիլայեթի Քղիի գավառակում։
1916 թվականին ուներ 35 տուն՝ 300 հայ բնակչով։ Բնակչության մեծ մասը զոհ է գնացել Մեծ եղեռնին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ցայ Յուանպեյ

Ցայ Յուանպեյ (չին. 蔡元培, փինյին Cài Yuánpéi, հունվարի 11, 1868 թվական — մարտի 5, 1940 թվական), չինացի պետական գործիչ, գիտնական, թարգմանիչ և մանկավարժ։ Չինաստանի Հանրապետության կրթության նախարար, Սինիկայի Ակադեմիայի հիմնադիրը և առաջին նախագահը (անգլ. Academia Sinica), Պեկինի համալսարանի ռեկտոր։


== Կենսագրություն ==
Ծնվել է 1868 թվականի հունվարի 11-ին Մեծ Ցին պետության, Չժեցյան նահանգի, Շանին գավառում, բանկային ծառայողի ընտանիքում։
22 տարեկանում ստացել է ցզինշի աստիճան և դարձել Հանլինի ակադեմիայի անդամ։
1907 թվականին գնաց Գերմանիա և ընդունվեց Լայպցիգի համալսարան, որտեղ ուսումնասիրեց փիլիսոփայություն, Էսթետիկա, մարդաբանություն և փորձարարական հոգեբանություն։ Զբաղվել է թարգմանությամբ` գերմաներենից չինարեն։
1911 թվականին վերադարձավ  Չինաստան։
1912 թվականի հունվարի 3-ից մինչև հուլիսի 14-ը եղել է Չինաստանի հանրապետության կրթության նախագահ։ Նա որոշիչ դեր խաղաց 1912 թվականին կրթական բարեփոխումների իրականացման գործում և նպաստեց Չինաստանում կանանց կրթության զարգացմանը։ Յուան Շիկայի քաղաքականությունը չհամաձայնելու պատճառով հրաժարական տվեց։
1913 թվականին տեղափոխվել է Ֆրանսիա, որտեղ զբաղվել է ֆրանսերեն լեզվի ուսումնասիրությամբ, և նաև օգնեց Չին-ֆրանսիական կրթական ասոցիացիայի ստեղծմանը։
1916 թվականին վերադարձավ Չինաստան, որտեղ ստանձնեց Պեկինի համալսարանի ռեկտորի պաշտոնը, որը զբաղեցրեց մինչև 1926 թվականը։
1928 թվականին անդամակցեց Սինիկայի ակադեմիայի ստեղծմանը և դարձավ դրա առաջին նախագահը։
1936 թվականին նա հիվանդացավ և դուրս եկավ հասարակական կյանքից։
Կյանքից հեռացավ 1940 թվականի մարտի 5-ին, Բրիտանական Հոնկոնգում։


== Ծանոթագրություններ ==
(6092) Ջոնմեյսոն

(6092) Ջոնմեյսոն (անգլ.՝ Johnmason), աստերոիդ աստերոիդների հիմնական գոտում։ Հայտնաբերվել է 1990 թվականի հունիսի 27-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,368828 ա. մ., առավելագույնը մոտենում է 1,7772 ա. մ. հեռավորության վրա և հեռանում 2,9605 ա. մ.։ Արեգակի շուրջ մեկ ամբողջական պտույտ է կատարում 1331,68 երկրային օրվա ընթացքում, իր ուղեծրով շարժվելով միջինում 0,270336 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6092) Ջոնմեյսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերկոս

Չերկոս, (իսպ.՝ Chercos), բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վալիե դել Ալիմանսորա շրջանում։ Տարածքը կազմում է՝ 14 կմ2։ Բնակչությունը 287 մարդ (2010 թվականի տվյալներով)։ Պրովինցիայի վարչական կենտրոնից գտնվում է 79 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Chercos
Այվոր Արմսթրոնգ Ռիչարդս

Այվոր Արմսթրոնգ Ռիչարդս (անգլ.՝ Ivor Armstrong Richards, փետրվարի 26, 1893(1893-02-26)[…], Սենդբախ, Չեշիր, Անգլիա, Մեծ Բրիտանիայի և Իռլանդիայի միացյալ թագավորություն - սեպտեմբերի 7, 1979(1979-09-07)[…], Քեմբրիջ, Անգլիա, Միացյալ Թագավորություն), անգլիացի գրականագետ, լեզվաբան, հոգեբան, բանաստեղծ։
Հիմնական աշխատություններն են՝ «Գրական քննադատության սկզբունքները» (1924), «Գիտություն և պոեզիա» (1926), «Գործնական քննադատություն» (1929), «Ինչպես կարդալ էջը» (1943)։ Քննադատության մեջ իմաստաբանական ուղղության հիմնադիրներից է և ամերիկյան «նոր քննադատության» նախակարապետներից։ Կարևորը համարել է լեզվական քննությունը, բառի հարուստ նրբիմաստների որոնումը։


== Ծանոթագրություններ ==
Եվրոպական Խորհրդարանը և Ղարաբաղյան ազատագրական պատերազմը

Եվրոխորհրդարանը (ԵԽ) Եվրամիության օրենսդիր մարմինն է։ Ստեղծման գաղափարն սկիգբ է առել 1950-ական թթ. Եվրահամայնքի ձևավորման առաջին համաձայնագրերից։


== Կառուցվածք ==
1979 թվականից կազմավորվում է յուրաքանչյուր 4 տարին մեկ, անդամ պետությունների ներկայացուցիչների ուղղակի ընտրությունների արդյունքում՝ անդամ երկրների բնակչության թվաքանակին համարժեք։ Ունի ներքին, արտաքին և ժամանակավոր հանձնաժողովներ։ Եվրախորհրդի հետ հանդես է գալիս օրենսդրական նախաձեռնությամբ, Եվրամիության կառույցների միջոցով իրականացնում ժողովրդավարական գործառնություններ, վերահսկում, ընդունում կամ մերժում Եվրամիության բյուջեն։ ԵԽ-ի նիստերը գումարվում են Ստրասբուրգում. հանձնաժողովների, քաղաքական խմբակների աշխատանքային հանդիպումները նաև Բրյուսելում։


== Ղարաբաղյան ազատագրական պատերազմը ==
Հայկական հիմնախնդիրներին առաջին անգամ անդրադարձել է 1987 թվականի հուլիսի 18-ի որոշումով, որով Թուրքիային կոչ էր արվում հաշտվել իր պատմական անցյալի հետ և ճանաչել 1915-ի Հայոց ցեղասպանության փաստը։ Առանձին հոդվածով Թուրքիային պարտավորեցվում էր հոգ տանել և պահպանել իր տարածքում գտնվող հայկական պատմաճարտարապետական հուշարձանները։ Ղարաբաղյան շարժման վերսկսման և Ադրբեջանի կողմից արցախահայությանը պարտադրած պատերազմի ընթացքում ԵԽ ընդունել է մեկ տասնյակ բանաձևեր։ 1988 թվականի մարտի 10-ին ընդունած առաջին բանաձևում արձանագրվել է Հայաստանում տեղի ունեցող բազմամարդ ցույցերի փաստը և Եվրոպական համայնքի անդամ երկրներին կոչ է արվել հայանպաստ միասնական դիրքորոշում ունենալ ԼՂ հիմնախնդրի կարգավորման հարցում։ Երկրորդ բանաձևը ընդունվել է նույն թվականի հուլիսի 7-ին. որում նշվում է. «... նկատի ունենալով Հայաստանի հետ Լեռնային Ղարաբաղի միավորվելու պահանջը և Լեռնային Ղարաբաղի պատմական կարգավիճակը որպես Հայաստանի մաս. ինչպես նաև 1988 թվականի փետրվարին Աումգայիթում սանձազերծած կոտորածները դատապարտել հայերի նկատմամբ իրականացվող բռնությունները և աջակցել Լեռնային Ղարաբաղի հայ բնակչությանը Ղսոսբաղը Հայաստանի հետ միավորելու պահանջին, ապահովել Ադրբեջանի հայ բնակչության անվտանգությունը, պատմել հայկական ջարդերն իրականացնողներին...»։ Բանաձևում, որպես հիմնախնդրի ժամանակավոր լուծում, առաջարկվել է ԼՂ-ի կառավարումը հանձնել կենտրոնական իշխանությանը։
1989-1991 թվականներին ընդունած բանաձևերում մտահոգություններ են արտահայտված «Ղարաբաղ» կոմիտեի անդամների անօրինական ձերբակալության, Բաքվի հայկական ջարդեր, ՀՀ և ԼՂ շրջափակման, «Օղակ» գործողության ժամանակ խորհրդային բանակի և Ադրբեջանի ՄՀՆՋ-ականների կատարած բռնությունների և անօրինականությունների կապակցությամբ։ 1991-1994 թվականներին ընդունված բանաձևերն առանձնանում են հակամարտող կողմերի միջև որոշակի հաշվեկշիռ ապահովելու ձգտմամբ և փոփոխված դիրքորոշումներով։ 2002 թվականի փետրվարին և 2004 թվականի հունվարին խորհրդարանը պատգամավոր Պ. Գարթոնի ներկայացրած զեկույցների հիման վրա ընդունել երկու բանաձև, որոնցով կոչ է արվում հակամարտող կողմերին հիմնախնդիրը լուծել քաղաքական և ոչ առճակատման ճանապարհով։
Ցյուրիխի կենտրոնական գրադարան

Ցյուրիխի կենտրոնական գրադարան (գերմ.՝ Zentralbibliothek Zürich), Ցյուրիխ քաղաքի և Ցյուրիխի համալսարանի գլխավոր գրադարանը, որը տեղակայված է քաղաքի պատմական մասում գտնվող Ցյուրիխի Predigerkloster-ում (Ցյուրիխի չորս գլխավոր եկեղեցիներից մեկը)։ 7 միլիոն նմուշներով հանդերձ համարվում է Շվեյցարիայի ամենամեծ գրադարաններից մեկը։ Որպես համալսարանական գրադարան հավաքում է համալսարանում դասավանդվող առարկաների վերաբերյալ հետազոտական գրականություն՝ շեշտադրելով հումանիտար և հասարակական գիտությունները։


== Պատմություն ==
Գրադարանը հիմնվել է 1914 թվականին կանտոնային և քաղաքային գրադարանների միավորման արդյունքում։ Ստեղծման պատմությունը կապված է Grossmünster միաբանության Stiftsbibliothek-ի հետ, առաջին անգամ հիշատակվել է 1259 թվականին։ Միաբանության գրադարանի հավաքածուի մեծ մասը կորել է Շվեյցարիայի բարեփոխումների ժամանակ, հատկապես 1525 թվականի սեպտեմբերի 14-ի գրքերի այրման պատահարի ժամանակ՝ նվազեցնելով գրքերի ընդհանուր քանակը և այն հասցնելով 470 միավորի։ 1532 թվականից Կոնրադ Պելիկանը (1478-1556) սկսել է Stiftsbibliothek-ի վերականգնման ծրագիրը, մասնավորապես գնելով Ուլրիխ Ցվինգլիի մասնավոր գրադարանը, և 1551 թվականին գրադարանի հավաքածուն հասնում է 770 միավորի։ Քաղաքային գրադարանն ստեղծվել է 1634 թվականին և միայն Ցյուրիխի քաղաքացիների համար հասանելիության քաղաքականությունը հանգեցրել է տարաձայնությունների, որի արդյունքում 1835 թվականին ստեղծվել է կանտոնալ գրադարանը, որը կազմված է եղել Stiftsbibliothek 3,500 միավոր և 14,000 անուն գրքերից, Համալսարանական գրադարանի (1833 թվականից) 340 կտոր և Gymnasiumsbibliothek (1827 թվականից) 1.700 կտոր գրքերից։


== Մշակութային ժառանգություն ==
Predigerkirche և Musikabteilung (բառացիորեն՝ երաժշտական բաժին) ընդգրկված են Շվեյցարիայի ազգային և տարածաշրջանային կարևորության մշակութային արժեքների ցանկում։


== Ծանոթագրություններ ==


== Արտաքին հղումներ ==
Գրադարանի կայքը
Գլխավոր հանրային գրացուցակներ (NEBIS) Archived 2019-08-16 at the Wayback Machine.
Պարամոնով (Սովետսկի շրջան)

Անվան այլ կիրառումների համար տե՛ս՝ Պարամոնով (այլ կիրառումներ)Պարամոնով (ռուս.՝ Парамонов), գյուղ Ռուսաստանի Ռոստովի մարզի Սովետսկի շրջանում։ Մտնում է Սովետսկի գյուղական համայնքի կազմի մեջ։
Բնունիսի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Բնունիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 39 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ալեժու Գարսիա

Ալեժու Գարսիա (պորտ.՝ Aleixo Garcia, 15-րդ դար, Պորտուգալիայի թագավորություն - 1525, San Pedro de Ycuamandiyú, Պարագվայ), պորտուգալացի կոնկիստադոր և ճանապարհորդ։ Հետազոտել է ժամանակակից Պարագվայի և Բոլիվիայի, ինչպես նաև Լա Պլատի գետաբերանը, ծառայել է իսպանական թագավորական ընտանիքին։
Ալեժու Գարսիան դրել է դեպի Հարավային Ամերիկա ցամաքային արշավների սկիզբը։ 1524-1525 թվականներին նա բացահայտել է Բրազիլական սարահարթի և Լապլատյան դաշտավայրի մի մասը, ինչպես նաև Գրան Չակոյի հարթավայրը և Բոլիվական բարձրավանդակը։ Ինչպես նաև նա եղել է առաջին եվրոպացին, ով ոտք է դրել Ինկերի Թագավորություն 1525 թվականին։


== Գարսիայի գործունեութունը Հարավային Ամերիկայում ==
Պորտուգալիացի Ալեժու Գարսիան լեգենդար Սպիտակ թագավորի հարստությունների փնտրման պատմության առաջին հերոսն է` մոտ 1523 թվականին նշանակվել է Հարավային Ամերիկայի ափերին կատարվող հետազոտությունների առաջնորդ։ Նա եղել է Խուան Դիաս դե Սոլիս նավատորմի անձնակազմի կենդանի մնացած 18 անդամներից մեկը։ Նա ընկերական հարաբերություններ է հաստատել հնդկացի գուարանիների հետ և ուսումնասիրել նրանց լեզուն։ Նրանց շուրթերից էլ լսել է Սպիտակ թագավորի երկրի գոյության մասին, որը գտնվում է հեռավոր արևելքում` սարերում։ Ըստ հնդկացիների պատմածի` այդ տարածքները հարուստ էին արծաթով և հնարավոր էր, որ նաև ոսկով։ Ակնհայտ էր, որ Սպիտակ արքայի թագավորությունն իրականում ինկերի թագավորությունն է, քանի որ այդ թագավորը սպիտակ թիկնոց էր գցում, ինչը բնորոշ էր ինկի թագավորներին։
Գարսիան, ըստ ավանդության, որոշել է տիրանալ հարուստ երկրի գանձերին։ Նա 1524 թվականին գլխավորեց երկու հազար գուարանների մի խումբ։ Գարսիան անցավ Սերա դու Մարը և Սերա Ժերալը` Բրազիլական սարահարթի հարավարևելյան ծայրամասը և, հարավ անցնելով Պարանայի ձախ վտակով` Իգուասու գետով, դուրս է եկել դրա ափը` այդպիսով բացահայտելով համանուն հսկա ջրվեժը։ Այնուհետև Գարսիան բարձրացել է իր համար բաց Պարանու և Պարագվայ գետերը, առաջին անգամ անցել է լապլատյան հարթավայրի կենտրոնական մասը, Գրան Չակոյի ավազակավային հարթավայրը և հայտնվել Անդերի նախալեռներում` Չուկի Սակա շրջանում։ Հարավային Ամերիկայի լրիվ անհայտ տարածություններով նրա երթուղու երկարությունը կազմում էր 2 հազար կմ։
Գարսիայի բանակը թալանել է ինկերի մի շարք քաղաքներ և գյուղեր, վերացրել ինկերի մի քանի փոքր ջոկատներ, սակայն նահանջել է` վերցնելով մեծ հարստություն։ 1525 թվականի վերջին Գարսիան` Հարավային Ամերիկա աշխարհամասի ներքին շրջանների առաջին հետազոտողը, սպանվել է Պարագվայի ափերին հնդկացիների կողմից։ Նրանք խնայել են միայն Գարսիայի տղային։


== Ծանոթագրություններ ==


== Արտաքին հղումներ ==
Բացահայտումներ
Կոնկիստի կարճ պատմություն(չաշխատող հղում)
Սիկոկու

Սիկոկու (ճապոներեն` 四国, բառացի նշանակում է «չորս նահանգ». կազմած է սի «չորս» և կոկու «նահանգ» բառերից։ Անվանումն ստացել է կղզում եղած նահանգներ (այժմ՝ պրեֆեկտուրաներ) թվով), կղզի և տարածաշրջան Ճապոնական կղզեխմբի հարավում, Ճապոնիայում։ Տարածքը՝ 17,8 հազար կմ քառակուսի։ Բարձրությունը մինչև 1981 մ (Իսիձուտի լեռը)։ Խոշոր քաղաքները՝ Մացույամա, Տակամացու, Տուկիսիմա, Կոտի։
Սիկոկու տարածաշրջանի կազմի մեջ մտնում է 4 պրեֆեկտուրա՝ Կագավա, Կոտի, Տոկուսիմա և Էհիմե.
Հոնսյու կղզու հետ Սիկոկուն միավորում է մի խճուղի, որ ընդգրկում է Ակասի Կայկյո կամուրջը։ Shikoku EV Rallye էլէկտրոմոբիլների համար կղզում կանոնավորապես անցնում են ռալլիներ։


== Աղբյուրներ ==
Դունաեցկի գյուղական խորհուրդ (Գլուխովսկի շրջան)

Դունաեցկի գյուղական խորհուրդ  (ուկրաիներեն՝ Дунаєцька сільська рада), Ուկրաինայի Սումիի մարզի Գլուխովսկի շրջանում։
2001 թվականի տվյալներով Դունաեցկի գյուղական խորհրդում բնակվում էր 1531 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռովկի (այլ կիրառումներ)

Ռովկի, կարող է վերաբերել՝

Ռովկի - գյուղ Ռուսաստանի Սմոլենսկի մարզի Երշիչսկի շրջանի կազմում
Ռովկի - գյուղ Ուկրաինայի Խմելնիցկիի մարզի Սլավուտայի շրջանում
Վոլֆգանգ Ռիմ

Վոլֆգանգ Ռիմ (գերմ.՝ Wolfgang Rihm, մարտի 13, 1952(1952-03-13)[…], Կարլսրուե, Գերմանիայի Ֆեդերատիվ Հանրապետություն), գերմանացի կոմպոզիտոր։


== Կենսագրություն ==
Ռիմը մանկուց տարված է եղել նկարչությամբ, երաժշտությամբ և գրականությամբ։ Նա սկսում է ստեղծագործել 1963 թվականից։ Մեծ հետաքրքրություն է ցուցաբերում Վիեննական երկրորդ դպրոցի կոմպոզիտորական հիմունքների և դրա հիմնական կոմպոզիտորների (Առնոլդ Շյոնբերգ, Ալբան Բերգ և Անտոն Վեբերն) նկատմամբ։ Նա նվագախմբի համար փոխադրում է Առնոլդ Շյոնբերգի դաշնամուրի համար գրված պիեսները (օպուս 19)։ 1972-1973 թվականներին ուսուցանում է Կառլհայնց Շտոքհաուզենին։ Քլաուս Հյուբերի մոտ սովորում է կոմպոզիցիա։
1973 թվականից վարում է նաև տարբեր կոնֆերանցիաներ։ 1982 թվականից Գերմանիայի կոմպոզիտորների միությունում։ 1986 թվականից Բեռլինի արվեստների ակադեմիայի անդամ է։


== Անձնական կյանք ==
Վոլֆգանգ Ռիմը ունի մեկ տղա և մեկ աղջիկ։


== Ստեղծագործություն ==
«Ժամանակվա երգ»՝ ջութակի և նվագախմբի համար (նվիրված Անն-Սոֆի Մուտտերին)
«Լույսի խաղը»՝ ջութակի համար
2 կոնցերտ՝ ալտի համար
Մեկ մասանի կոնցերտ՝ թավջութակի համար
«Սթիքս և Լեթ» թավջութակի համար
Սաղմոս ֆագոտի համար
«Նկար»՝ շեփորի համար
«Ասպարեզ»՝ դաշնամուրի համար
«Երգիչների պիեսներ»՝ տավիղի համար
«Անանուն»՝ երգեհոնի համար
«Կոնցերտ»՝ լարային կվարտետի համար
Երաժշտություն հոբոյի և նվագախմբի համար
Երաժշտություն կլառնետի և նվագախմբի համարԳրել է նաև 12 լարային կվարտետ, տարբեր մասեր լարային կվարտետի համար։
Գրել է տարբեր սոլո ստեղծագործություններ դաշնամուրի համար, ստեղծագործություններ նվագախմբի համար, բազմաթիվ վոկալ ստեղծագործություններ։ Նա նաև գրել է 3 ֆանտազիա երգեհոնի համար։


== Ծանոթագրություններ ==


== Արտաքին հղումներ ==
Կենսագրությունը և ստեղծագործությունների ցանկը (անգլերեն)
Կենսագրությունը անգլերեն լեզվով (անգլ.)
Universal Edition: Wolfgang Rihm (կենսագրություն, ստեղծագործությունների ցանկ) (անգլ.)
ՅուԹյուբում
Դևիդ Հենրի Կելեր

Դևիդ Հենրի Կելեր (անգլ.՝ David Henry Keller, դեկտեմբերի 23, 1880(1880-12-23)[…], Ֆիլադելֆիա, Փենսիլվանիա, ԱՄՆ - հուլիսի 13, 1966(1966-07-13)[…], Stroudsburg, Փենսիլվանիա, ԱՄՆ), ամերիկացի հոգեբույժ, բազմաթիվ գիտական ​​և գեղարվեստական ստեղծագործությունների հեղինակ։


== Կենսագրություն ==
Ծնվել է 1880 թվականի դեկտեմբերի 23-ին Ֆիլադելֆիայում։ Ավարտել է բժշկական ուսումնարանը։ Նա մասնագիտացված է եղել հոգեվերլուծության ոլորտում, հրատարակել է մի շարք ստեղծագործություններ նվիրված մարդու սեռական վարքին։ Առաջին համաշխարհային պատերազմի ժամանակ նա աշխատել է խնդրի «պատերազմի հոգեբանության» շուրջ, հրատարակել է բազմաթիվ հատուկ աշխատանքներ այդ թեմայի վերաբերյալ։


== Գործունեություն ==
Որպես հոբբի` բժիշկ Կելերը գեղարվեստական ​​պատմություններ էր գրում, որոնք փորձել է տպագրել մի շարք ամսագրերում, սակայն անհաջող, մինչև այն ժամանակ, քանի դեռ նա չէր տեսել «Զարմանալի պատմություններ» ամսագրի առաջին համարներից մեկը։ Այս ամսագիրը ոչ միայն տպագրել է նրա պատմությունները, այլև շուտով Կելերը դարձել է ամսագրի պահանջված հեղինակներից մեկը։


== Ամսագրերի ստեղծում և համագործակցում ==
Դոկտոր Կելերի դեբյուտային պատմությունը «Восстание пешеходов» («The Revolt of Pedestrains», հրատարակված ռուսերեն) հրատարակվել է 1928 թվականի փետրվարին։ Նույն թվականի ամռանը լույս է տեսել «Amazing Stories Quarterly»՝ բաղկացած չորս դետեկտիվ գեղարվեստական ​​պատմություններից։ Կելերը նաև ակտիվորեն համագործակցել է «Weird Tales» ամսագրի հետ, որի համար գրել է սարսափ պատմություններ, որոնցից շատերը, շնորհիվ նրա մարդկային հոգեբանության խոր գիտելիքների, գրական վաստակի են արժանացել։


== Մահ ==
Դևիդ Հենրի Կելերը մահացել է 1966 թվականի հուլիսի 13-ին Ստրասբուրգի Փենսիլվանիա նահանգում։


== Ծանոթագրություններ ==
Յուրի Մուլեր

Յուրի Մուլեր  (ռուս.՝ Муллер Юрий Григорович, օգոստոսի 12, 1933(1933-08-12), Կիև, Ուկրաինական ԽՍՀ, ԽՍՀՄ), խորհրդային և ուկրաինացի նկարիչ։


== Կենսագրություն ==
1960 թվականին ավարտել է Կիևի Գեղարվեստի և ճարտարապետության ազգային ակադեմիայի ճարտարապետության ֆակուլտետը։
Աշխատել է որպես ճարտարապետ, ապա աշխատել է Ուկրաինայի հեռուստաընկերությունում որպես բեմադրող նկարիչ։ Եղել է Ա. Դովժենկոյի անվան կինոստուդիայի նկարիչ։


== Ֆիլմագրություն ==
1974 թվական՝ Նորամուտ
1977 թվական՝ Աղետից հինգ վայրկյան առաջ
1978 թվական՝ Պրեմիերիայի նախօրեին
1979 թվական՝ Շահավետ պայմանագիր
1982 թվական՝ Ժամադրություն
1985 թվական՝ Գաղտնաբառը գիտեին միայն երկուսը
1985 թվական՝ Զառիփաթի վրա
1987 թվական՝ Արագություն
1987 թվական՝ Դեպք թերթի պրակտիկայից
1987 թվական՝ Իմ սիրելի
1990 թվական՝ Փոս
1990 թվական՝ Պատերազմի արևմտյան ուղղությամբ


== Ծանոթագրություններ ==
Բոտունյա

Բոտունյա (սերբ.՝ Ботуња), գյուղ Սերբիայի Հանրապետության Ռասինայի մարզի Կրուշևացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 373 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Տենորիտ

Տենորիտ (իտալացի բուսաբան Միշել Տենորեի [1780—1861] ազգանվամբ), միներալ։ Քիմիական կազմը՝ CuO։ Պարունակում է 79,89% Сu։ Բյուրեղագիտական համակարգը մոնոկլինային է։ Առաջացնում է մանր թերթավոր բյուրեղներ, խիտ հողային ագրեգատներ (մելակոնիտ)։ Գույնը՝ սև, գորշ-սև։ Փայլը՝ մետաղական։ Կարծրությունը՝ 3,5—4, խտությունը՝ 6400 կգ/մ³։ Հանդիպում է պղնձի հանքավայրերի օքսիդացման զոնայում, սակավ՝ հրաբխային արգասիքներում։ Պղնձի ստացման հումք է։


== Ծանոթագրություններ ==
Տանտիա Տոպի

Տանտիա Տոպի (մարաթհի՝ तांत्या टोपे, իրական անունը Ռամչանդրա Փանդուրանգ; ծնվել է մոտ 1814 — 1859 թ. ապրիլի 18-ին։ Հանդիսանում է 1857—1859 թթ. Հնդկական ժողովրդական ապստամբության գլխավոր ղեկավարներից մեկը։
Ծնվել է Մահարաշթրա նահանգի Եոլա գյուղում։ Ազգությամբ մարաթհի է։ Ծագում է փեշվա (հնդկական տիտղոս համապատասխանում է վարչապետի պաշտոնին) Բաջի Ռաո II-ին մտերիմ ընտանիքից։ Եղել է Բաջի Ռաոյի որդու՝ Նանա Սահիբի մանկության ընկերը։
Հնդկական ժողովրդական ապստամբության ընթացքում այն բանից հետո, երբ Կանպուրում ապստամբեց սիփահիների կայազորը, Նանա Սահիբը գլխավորեց ապստամբներին, իսկ Տանտիա Տոպիին նշանակեց զորահրամանատար։ Տոպին լուրջ քայլեր ձեռնարկեց տեղի առաջնորդներին մոբիլիզացնելու և ուղորդելու նպատակով։ Հանդիսանում է Կանպուրի պաշարման ղեկավարներից մեկը։
Անգլիացիների զորքերի կողմից Կանպուրի գրավումից հետո։ 1857 թվականին ղեկավարում է Գվալիորի ապստամբներին և շարժվում դեպի հարավ՝ ամրապնդվում է Կալպի քաղաքում։ Քաղաքից սկսում է լուրջ վնաս հասցնել ապստամբության ճնշման համար ուղարկված անգլիացիներին։ Լակշմի Բայի և այլ ռազմական գործիչների հետ Կալպիում, Կանպուրում և Գվալիորում վարում է պարտիզանական պատերազմ։ Ճկուն խելքը, անգլիացիների դեմ տածած անսահման ատելությունը և հնարամտությունը նրան մեծ փառքի են հասցնում։
1858 թվականի աշնանը փորձ է կատարում ներխուժել Դեկանի սարահարթ և ապստամբություն կազմակերպել, սակայն անհաջողության մատնվելով ստիպված է լինում նահանջել։ 1859 թվականին Գվալիորում ֆյոդալներից մեկի կողմից մատնվում է և հանձնվում է անգլիացիներին։ Ըստ անգլիական դատարանի դատավճռի Տանտիա Տոպին մահապատժի է ենթարկվում։


== Գրականություն ==
Caleb Wright (1863)։ Historic Incidents and Life in India։ J. A. Brainerd։ էջ 239։ ISBN 978-1-135-72312-5 


== Ծանոթագրություններ ==
Դուռնաօվասի (հովիտ)

Անվան այլ կիրառումների համար տե՛ս՝ Դուռնաօվասի (այլ կիրառումներ)Դուռնաօվասի, հովիտ Կիլիկիայում, նրա լեռնային մասում։ Հիշատակում է Ղ. Ալիշանը
:


== Ծանոթագրություններ ==
Թռիչք (թերթ)

«Թռիչք» խորհրդային շրջանի հայկական եռօրյա թերթ։ Հանդիսացել է Հայաստանի կոմունիստական կուսակցության Մարտունու շրջկոմի և աշխատավորների դեպուտատների շրջանային խորհրդային օրգան։
Առաջին անգամ լույծ է տեսել 1965 թվականին, Մարտունիում։ Լուսաբանել է շրջանի գյուղատնտեսկան և արդյունաբերական ձեռնարկությունների, հանրապետության երկրագործական ինստիտուտի Մարտունու փորձակայանի, Լիճքի ձկնաբուծարանի աշխատանքները։ 
Արտացոլել է մշակույթի, դպրոցական, առողջապահական, կենցաղի, մարզական հարցեր, տվել գրական էջեր։ 
«Թռիչք»-ը հաջորդել է «Կոլխոզ-ուղի» (1933-1949), «Կոլխոզային ուղի» (1950-1955), «Կոլտնտեսային ուղի» (1956-1962) պարբերականներին։ 
1962-1965 թվականներին հրատարակվել է միջշրջանային «Սևան» թերթը։
Մարմարա համալսարան

Մարմարա համալսարան (թուրքերեն՝ Marmara Üniversitesi), Թուրքիայի ամենահին և խոշորագույն բուհերից մեկն է, որտեղ աշխատում են շուրջ 2800 դասախոսներ, ունի շուրջ 80000 ուսանող։ Համալսարանը գտնվում է Ստամբուլում։ Համալսարանում դասավանդում են 4 լեզուներով՝ թուրքերեն, անգլերեն, գերմաներեն, ֆրանսերեն, ուստի ուսումնական հաստատությունը համարվում է Թուրքիայի առավել բազմալեզու համալսարանը։


== Պատմություն ==
Համալսարանը հիմնադրվել է 1883 թվականի հունվարի 15-ին և գտնվել է Թուրքիայի առևտրի, գյուղատնտեսության, անտառների նախարարության ենթակայության ներքո։ Համալսարանը բացել է նախարար Սուփխի փաշան։ Սկզբում կոչվել է Առևտրի բարձրագույն դպրոց, հետագայում դարձել է տնտեսական և կառավարման գիտությունների ֆակուլտետ։ Ներկայիս կառուցվածքով համալսարանը գործում է 1982 թվականի հուլիսի 20-ից՝ որպես Մարմարա համալսարան։
1990-ական թվականներից համալսարանը սկսել է ընդլայնվել. ունի 13 ֆակուլտետ, 11 ինստիտուտ, 8 դպրոց, 3 ստորաբաժանում, որոնք անմիջականորեն ենթարկվում են ռեկտորատին։ Համալսարանն ունի 28 հետազոտական կենտրոններ, դասընթացներն իրականացվում են 104 բարձրագույն և 44 միջին մասնագիտական կրթություններով։ Ի լրումն կրթական ծառայությունների՝ համալսարանն առաջարկում է նաև հրատարակչական և  խորհրդատվական ծառայություններ։


== Ակադեմիական կառուցվածք ==


=== Ֆակուլտետներ ===
Աթաթուրքի անվան մանկավարժական ֆակուլտետ
Ստոմատոլոգիական ֆակուլտետ
Դեղագիտական ֆակուլտետ
Գրականության և բնագիտության ֆակուլտետ
Կերպարվեստի ֆակուլտետ
Իրավագիտության ֆակուլտետ
Տնտեսական և վարչական գիտությունների ֆակուլտետ
Աստվածաբանության ֆակուլտետ
Ժուռնալիստիկայի ֆակուլտետ
Ճարտարագիտության ֆակուլտետ
Տեխնիկական կրթության ֆակուլտետ
Բժշկության ֆակուլտետ
Բժշկական մանկավարժության ֆակուլտետ


=== Ինստիտուտներ ===
Բնագիտություն
Եվրոպական հասարակության ինստիտուտ
Բանկային և ապահովագրական ընկերության ինստիտուտ
Կրթական գիտությունների ինստիտուտ
Գաստրոէնտերոլոգիայի ինստիտուտ
Գեղարվեստի ինստիտուտ
Նյարդաբանական ինստիտուտ
Բժշկական գիտությունների ինստիտուտ
Սոցիալական գիտությունների ինստիտուտ
Թուրքագիտության հետազոտական ​​ինստիտուտ
Միջին Արևելքի հետազոտական ​​ինստիտուտ


=== Դպրոցներ ===
Բանկային և ապահովագրական գործի դպրոց
Ֆիզիկական կուլտուրայի և սպորտի դպրոց
Բուժքույրերի կրթության դպրոց
Զեյնեփ Քամիլի անվան Ստամբուլի բժշկական դպրոց
Օտար լեզուների դպրոց
Աստվածաբանության դպրոց
Առողջապահական ծառայությունների դպրոց
Սոցիալական գիտությունների դպրոց
Տեխնիկական գիտությունների դպրոց


== Արտաքին հղումներ ==
Համալսարանի պաշտոնական կայք
Մարմարա համալսարանի ուսանողական հարթակ Archived 2012-03-07 at the Wayback Machine.
(7898) Օկումա

(7898) Օկումա (անգլ.՝ Ohkuma), աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 15-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,205493 ա. մ., առավելագույնը մոտենում է 1,7221 ա. մ. հեռավորության վրա և հեռանում 2,6889 ա. մ.։ Արեգակի շուրջ մեկ ամբողջական պտույտ է կատարում 1196,35 երկրային օրվա ընթացքում, իր ուղեծրով շարժվելով միջինում 0,300916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7898) Օկումա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերգեյ Գասպարյան (մանկավարժ)

Անվան այլ կիրառումների համար տե՛ս՝ Սերգեյ Գասպարյան (այլ կիրառումներ)Սերգեյ Գրիգորի Գասպարյան (1924, Տոլորս, Հայաստան), հայ մանկավարժ։ ԽՄԿԿ անդամ (1949): Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Սերգեյ Գասպարյանը ծնվել է 1924 թվականին, Սիսիանի շրջանի Տոլորս գյուղում։ Սկզբնական կրթությունն ստացել է Սիսիանի շրջանում։ Այնուհետև սովորել է Եղեգնաձորի, Կիրովականի և Երևանի Աբովյանի անվան դպրոցներում։ 1941 թվականի հունվարին ընդունվել է Երևանի ռազմաօդային ուժերի հատուկ միջնակարգ դպրոցի 9-րդ դասարանը, որն ավարտել է 1942 թվականին։
1942 թվականի հունիսին կամավոր մեկնել է կարմիր բանակ, սովորել Աստրախանի ռազմաօդային ուժերի տեխնիկումում, մի քանի ամիս անց մեկնել է 52-րդ հատուկ հրաձգային բրիգադը։ 1942 թվականի դեկտեմբերին Գասպարյանը մասնակցել է Սալսկ, Բատայսկ, Դոնի Ռոստով և այլ քաղաքների ու բնակավայրերի ազատագրմանը։ Դոնի Ռոստովի մատույցներում ցուցաբերած սխրագործությունների համար նա պարգևատրվել է Կարմիր աստղի շքանշանով։ 1943 թվականի հունիսին Դոնի Ռոստովից դեպի արևմուտք մղված մարտերից մեկում Գասպարյանը ծանր վիրավորվել է, զրկվել աջ թևից և մի քանի հոսպիտալներում բուժվելուց հետո, 1943 թվականի սեպտեմբերին, զորացրվել է բանակից։
Զորացրվելուց հետո Գասպարյանը 1943 թվականին ավարտել է Երևանի պետական համալսարանի  պատմության ֆակուլտետը և նշանակվել Արտաշատի շրջկենտրոնի միջնակարգ դպրոցի ուսուցիչ։ Երկար տարիներ աշխատել է Արտաշատի բաներիտ, Շահումյան գյուղի միջնակարգ դպրոցներում։ 1949 թվականին Գասպարյանը ընդունվել է կուսակցության շարքերը։


== Պարգևներ ==
Կարմիր աստղի շքանշան


== Ծանոթագրություններ ==
Մոսկվայի հաղթանակի դարպասներ

Մոսկվայի հաղթանակի դարպասներ (ռուս.՝ Московские Триумфальные ворота), հաղթանակի կամար, կառուցվել է 1834-1838 թվականներին Սանկտ Պետերբուրգում՝ Վասիլի Ստասովի նախագծով։ Նվիրված է ռուս-թուրքական պատերազմում Ռուսաստանի հաղթանակին, ինչպես նաև լեհական ապստամբության ճնշմանը 1831 թվականին։ Գտնվում է Մոսկվայի և Լիգայի պողոտաների խաչմերուկում՝ Մոսկվայի դարպասների հրապարակում։


== Պատմություն ==
1936 թվականին Մոսկվայի դարպասները տեղափոխվել էին՝ քաղաքի կենտրոնը հարավ տեղափոխելու նպատակով, որտեղ սրտում պետք է լիներ Մոսկվայի հրապարակը՝ Խորհուրդների տան մոտ։
Մոսկվայի դարպասների շուրջ պետք է լիներ քաղաքային զբոսայգի։
1959-1960 թվականներին դարպասները վերականգնվեցին և վերադարձվեցին նախկին վայրը՝ ինչպես 1936 թվականից առաջ՝ որպես ճարտարապետական հուշարձան։
1965 թվականի մայիսին Մոկվայի դարպասներին կից հրապարակը կոչվեց Մոսկվայի հրապարակ։
1968 թվականի հոկտեմբերին վերականգնվել է պատմական անունը՝ հրապարակը կրկին սկսել է կոչվել Մոկվայի դարպասներ։
«Մոկվայի դարպասներ» անունով է կոչվում նաև 1961 թվականին կառուցված մետրոկայարանը, որի մուտքը գտնվում է հրապարակում՝ քառահարկ շինության մեջ։

		
		


== Տես նաև ==
Նարվայի հաղթանակի դարպասներ
Հաղթանակի դարպասներ (Մոսկվա)
Մոսկվայի դարպասներ (Իրկուտսկ)


== Ծանոթագրություններ ==


== Գրականություն ==
Гусаров А.Ю., Памятники воинской славы Петербурга․ СПб,2010


== Արտաքին հղումներ ==
«Московские ворота» (ռուսերեն)։ Прогулки по Петербургу։ Վերցված է 2010 թ․ սեպտեմբերի 3–ին
Տոհեռա

Տոհեռա (էստ․՝ Tohera), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 75 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Hells Angels (մանգա)

Hells Angels (ճապ.՝ ヘルズエンジェルス հերեձու էնձերուսու), ֆենտեզի մանգա, որի հեղինակն ու պատկերազարդողը Շինիչի Հիրոմոտոն է։ Հետագայում մանգան Madhouse ստուդիայի կողմից վերամշակվել է Hells անունով անիմացիոն ֆիլմի (ճապ.՝ ヘルズ հերեձու), որի պրեմիերան տեղի է ունեցել 2008 թվականի հոկտեմբերի 18-ին, Տոկիոյի քսանմեկերորդ միջազգային կինոփառատոնի ժամանակ։


== Սյուժե ==
Լիննե Ամագանեն որոշ ժամանակ առաջ տեղափոխվել է նոր քաղաք, այդ պատճառով ցանկանում է դպրոցում գտնել շատ նոր ընկերներ, բայց հենց առաջին օրն էլ ուշանում է։ Ճանապարհին Լիննեն ավտովթարի է ենթարկվում, երբ փորձում է կատվին փրկել։ Մի քանի վայրկյանից նա շարունակում է դպրոց վազել, կարծես ոչինչ չի պատահել։ Լիննեն գտնում է իր դասարանը, բայց երբ բացում է դուռը, տեսնում է սեղանների մոտ նստած հրեշների։ Նա չի հասկանում, որ դժոխքում է գտնվում, այդ պատճառով ուզում է հնարավորինս շուտ տուն վերադառնալ։ Դպրոցի տնօրենը` Հելվիսը, Լիննեին բացատրում է, որ նա կարող է այստեղից դուրս գալ միայն այն ժամանակ, երբ կավարտի ուսումը։


== Կերպարներ ==
Լիննե Ամագանե(ճապ.՝ 天鐘りんね Ամագանե Րիննե)Սեյու` Միսատո ՖուկուենՐյու Կուտո(ճապ.՝ 九頭龍 Կուտո Րյու)Սեյու` Դայսուկե ԿիշիոՄարիո(ճապ.՝ マリオ Մարիո)Սեյու` Հիդենոբու ԿիուչիՀելվիս(ճապ.՝ ヘルヴィス Հերուվիսու)Սեյու` Ֆումիհիկո ՏաչիկիՍտիլեր(ճապ.՝ スティーラ Սուտի րա)Սեյու` Միյուկի Սավաշիրո69 / Աստված(ճապ.՝ 神サマ Կամի-սամա}}Սեյու` Սիգերու Նագաշիմա


== Ծանոթագրություններ ==


== Արտաքին հղումներ ==
Madhouse ստուդիայի պաշտոնական կայք (ճապոներեն)
HELLS աշխատանքը Madhouse ստուդիայի կայքում (ճապոներեն)
Ջենացանո

Ջենացանո (իտալերեն՝ Genazzano) կոմունա Իտալիայում, Լացիո մարզի Հռոմ գավառում։
Բնակչությունը կազմում է 5537 մարդ (ըստ 2004 թվականի տվյալների), բնակչության խտությունը կազմում է 166 մարդ/կմ²։ Տարածքը 32 կմ² է։ Փոստային ինդեքսը 030, հեռախոսային կոդը 06։


== Հայտնի մարդիկ ==
Ծննդավայրն է Մարտին 5-րդ Հռոմի Պապ
Սուրբ Ստեֆան Բելլեսինիի մահվան վայրը


== Պատկերասրահ ==

		
		
		
		
		
		
		
		


== Արտաքին հղումներ ==
Բնակավայրի պաշտոնական կայքը


== Ծանոթագրություններ ==
Մ․ ֆոն դեր Նոննեի եկամտաբեր տներ (Նահանգային փողոց)

Մ․ ֆոն դեր Նոնեի եկամտաբեր տներ (նահանգային փողոց), կառուցվել են 1895, 1898 թվականներին՝ ճարտարապես Մ․ֆոն դեր Նոննեի նախագծով։ Երկահարկ շինությունը գտնվում է Հանրապետության հրապարակում։


== Պատմություն ==
Առաջին շենքի նախագիծը մշակվել է 1895 թվականին նույն տարում շինարարությունը իրականացվել է, իսկ 1896 թվականից արդեն «Եվրոպական համարներ» անվամբ շինությունը վարձով է տրվել որպես սեղանով կահավորված սենյակներ։ Երկրորդ շենքի հատակագիծը հաստատվել է 1898 թվականին։ 1899 թվականին շենքը տրվել է Պոլտավական գնդին եկեղեցական ենթաբաժինների համար։ Կողաշենքը զբաղեցնում է Նահանգային տպարանը։ Առաջին մասնաշենքը երկհարկանի է՝ շենքի մի հատվածի տակ գտնվող նկողով։ Շինությունների հիմնական խումբը, որն ունի մոտավորապես նույն պարամետրերը (20․0, 25․0 մ²), հավաքված է միջանցքի երկու կողմերի երկայնքով։ Գլխավոր մուտքի տեղադրությունը կողային է։ Երկրորդ մասնաշենքը ևս երկհարկանի է, նկուղով, բայց ավելի ցածր և կառուցված է կապակցման տեղում առանց սեփական առևտրական պատի կիրառման ու այնպիսի հնարքով, որ նրա միջանցքը առաջին մասնաշենքի միջանցքի շարունակությունն է հանդիսանում։
Բոլոր օժանդակ տնտեսական շինությունները՝ ներառյալ խոհանոցը, լոգարանը, փայտանոցը, ձիանոցը, ախոռները և այլն մեկուսացված են բակում։
Հյուսիսարևմտյան ճակատային մասի կոմպոզիցիաները, որոնք ուղղված են դեպի փողոց, կառուցված են համաչափ։ Ճակատային մասերի կենտրոնում տեղակայված են երկաթե նեցուկներով պատշգամբները։ Շքամուտքն ունի կտրուկ լուծում, որը չի համապատասխանում  նախագծային ծրագրին, որտեղ երկու մուտքերը հագեցած են ակտիվ գեղարվեստական ձևավորմամբ և շեշտադրված են երկաթյա քիվերով։ Ճակատային մասերին դեկորատիվ հավաքվածություն են տալիս նաև երկրաչափական բարձրաքանդակներն ու ծաղկապատվանդանները։
1916 թվականին երկու շինություներն էլ վաճառվել են  Ազիզյաններին, 1923 թվականին ազգայնացվել են, ինչից հետո առաջին մասնաճյուղը տրվել է կուսդպրոցին, երկրորդը՝ ռազմական գրասենյակին, իսկ 1922—1937 թվականներին՝ հայկական դիվիզիայի շտաբին։ 1922—1923 թվականներին այստեղ է աշխատել Հայկ Բժշկյանը, որը Երևան էր ժամանել 1922 թվականի սեպտեմբերին՝ Բարձրագույն ռազմաակադեմիական կուրսերը ավարտելուց հետո, իսկ 1923 թվականին նա հետ է կանչվել Մոսկվա։


== Ծանոթագրություններ ==
Էմիլ Սթանգ (այլ կիրառումներ)

Էմիլ Սթանգ անվանումը կարող է ունենալ հետևյալ կիրառումները․

Էմիլ Սթանգ - նորվեգացի պետական գործիչ, Նորվեգիայի վարչապետ (3 անգամ), իրավաբան, Նորվեգիայի պահպանողական կուսակցության առաջնորդ, անկախ Նորվեգիայի առաջին վարչապետ Ֆրեդերիկ Սթանգի որդին,
Էմիլ Սթանգ - նորվեգացի քաղաքական գործիչ, իրավաբան, դատավոր։
Teenagers

«Teenagers», ամերիկյան My Chemical Romance ռոք խմբի չորրորդ սինգլը The Black Parade ձայնասկավառակից։


== Սաունդթրեք ==
«Teenagers» երգի տեսահոլովակը կարելի է տեսնել և լսել Bionic Woman սերիաներից մեկում՝ «Do Not Disturb» դրվագում։ Այդ երգը նաև օգտագործվել է Dog the Bounty Hunter-ի դրվագներից մեկում։ 2008 թվականին երգը հնչել է «Երբեք մի հանձնվիր» ֆիլմում և LA Ink-ի դրվագում, որտեղ տատուի հայտնի վարպետ Kat Von D-ն դաջվածք էր անում Ֆրենկ Աերոյին։ Երգը հնչել է «Կեղտոտ թաց փողեր» սերիալի "The Wedding" դրվագում և ներառվել է «Saints Row 2» խաղի սաունդթրեքների ցանկի մեջ։


== Արձագանքներ ==
My Chemical Romance խումբը զարմացրել է քննադատներին «Teenagers»-ի երաժշտական ոճով։ Այն ներառում է փոփ ռոքի, հարդ ռոքի և 12-տակտանոց բլյուզի տարրեր։ Դա նրանց բազում դրական կարծիքներ է բերել։ Երգին հաջողվել է 5 աստղ ստանալ NME-ից և AbsolutePunk.net-ից, ինչպես նաև 4/5 IMDb-ից։ Այս երգը նաև ներկայացվել է Xbox 360-ի համար Guitar Hero II-ի բեռնվելիք կոնտենտի կազմի մեջ։


== Երգացանկ ==
Տարբերակ 1 (promotional CD)

Բոլոր երգերի հեղինակն է My Chemical Romance. 
Տարբերակ 2 (CD and 7" vinyl)

Տարբերակ 3 (7" vinyl)

Տարբերակ 4 (CD)

Տարբերակ 5 (digital download)


== Չարթեր ==


== Ծանոթագրություններ ==


== Արտաքին հղումներ ==
My Chemical Romance-ի պաշտոնական կայք
Թազաքենդ (Մառնեուլի շրջան, Սադախլո)

Թազաքենդ (վրաց.՝ თაზაქენდი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 480 մետր բարձրության վրա։ Շրջկենտրոն Մառնեուլից հեռու է 40 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 478 մարդ։


== Ծանոթագրություններ ==
Եգորևսկոե (այլ կիրառումներ)

Եգորևսկոե, կարող է վերաբերել՝

Եգորևսկոե - գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Եգորևսկոե - գյուղ Ռուսաստանի Նովոսիբիրսկի մարզի Մասլյանինսկի շրջանի կազմում։